Veearts erg beseer in fietsongeluk – DieHoorn
'N VEEARTS van die Kango Dierekliniek op Oudts­hoorn, dr Trude Stassen (50), is in 'n stabiele toestand in die Medi­clinic George nadat sy Maan­dagmiddag op die Lategansvleipad deur 'n voertuig getref is terwyl sy fiets gery het.
Stassen het veelvuldige beserings opgedoen en is per ambulans na die Mediclinic Klein Karoo op Oudtshoorn geneem. Sy is die aand na George oor­geplaas.
Volgens Lee-Ann van Sittert wat werksaam is by die Kango Dierekliniek, sou Stassen gister 'n ope­rasie ondergaan in haar een arm wat gebreek is. Stassen het ook rib­bes gebreek in die botsing en 'n been erg beseer.
Corné Botha, wat kort ná die ongeluk op die toneel was totdat Stassen met die ambulans hospitaal toe geneem is, sê sy het baie seergekry en veelvuldige beenbreuke opgedoen.
Die Hoorn kon nie gister daarin slaag om terugvoering van die Medi­clinic George te kry nie.
Sers Gretchen Michaels, woordvoerder van die Oudtshoorn Polisie, sê die voorval het omstreeks 17:30 plaasgevind. "Na bewering het die bakkie sowel as die fietsryer noord gery en het die bakkie die fietsryer links verbygesteek. Die fietsryer het links beweeg waarna die twee gebots het." Die Polisie ondersoek tans die saak.
Motorwag van Oudtshoorn sterf
Deur Angelique Erasmus EEN van Oudtshoorn se munisipale karwagte, Thurston van Sitters, het Vrydagaand gesterf. Hy het in Kerkstraat...
Beskuldigde, meisie was in verhouding
Opgeskorte vonnis en huisarres vir statutêre verkragting Deur Garnett Wicomb 'N MAN van Paardebond naby Volmoed is in die Oudtshoorn...
Voertuig beland op dak in sloot ná beweerde jaagtog agter rowers aan
Deur Liesel le Roux 'N JAAGTOG agter die voertuig van vermeende rowers aan het na bewe­ring 'n botsing Saterdagoggend so­wat 20...
Hoteleienaar se saak uitgestel na Meimaand
DIE saak teen 'n hoteleienaar wat van diefstal en die afvuur van 'n vuurwapen binne die munisipale gebied aangekla...